Diari Oficial de la Generalitat Valenciana


Sumari del DOGV 9997, del 02-12-2024 (2024/12502)

ANUNCI de l'aprovació de les bases específiques que han de regir la convocatòria de les proves selectives per a proveir en propietat les places d’oficial o oficiala de la policia local incloses en l’oferta d’ocupació pública d’aquest ajuntament (expedient 1324058W - referència interna 004-0056/2023).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9997

Data del DOGV
:   02-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12781

CVE
:   WWIP-R-2756-49249

Data del document
:   06-11-2024

Organisme emissor
:   Ajuntament de Tavernes de la Valldigna

Tipus de document
:   Anunci

Mitjançant la Resolució núm. 3540, de 3 de novembre de 2024, rectificada per la Resolució núm. 3575, de 5 de novembre de 2024, de la regidoria delegació en matèria de personal, s’ha resolt el següent:

*Primer*

Aprovar les següents bases específiques:

*Bases específiques que han de regir les convocatòries de les proves selectives per a proveir en propietat les places d’oficial de la policia local incloses en l’oferta d’ocupació pública d’este ajuntament. (Exp. 1324058W - Ref. interna 004-0056/2023)*

*Primera*. Objecte

Estes bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places de policia local incloses en les distintes ofertes d’ocupació pública de l’Ajuntament de Tavernes de la Valldigna, aprovades mitjançant la Resolució número 2200 de 13 de juny de 2023 (BOPV de 20.07.2023 i DOGV de 55.262947), rectificades per Resolució núm. 702 de 27 de febrer de 2024 (BOPV de 08.03.2024 i DOGV de 03.04.2024), tal com consta a l’expedient núm. 1371805K – ref. interna 004-0089/2023.

Principalment, l’objecte d’estes bases específiques és la regulació del procés selectiu per la provisió en propietat de les places d’Oficial de la policia local incloses en l’oferta d’ocupació pública d’este ajuntament, tot això sense perjudici de les possibles ampliacions o amortitzacions que es puguen produir fins a la finalització del corresponent procés selectiu. Així, es preveu en les bases específiques de la convocatòria incrementar les places a proveir amb les places vacants que es produïsquen fins a la finalització del procés de selecció per qualssevol dels motius prevists en la normativa vigent, o bé per incidències que es puguen produir. En eixe cas, per a la provisió de les noves vacants acumulades a les places inicialment contemplades a l’OPO, se seguiran i compliran les reserves i/o torns establits reglamentàriament, bé afectant el torn de promoció interna ordinària, el torn de promoció interna interadministrativa o el torn de mobilitat, segons es determina al quadre corresponent de l’annex I del Decret 179/2021, la qual cosa es formularà i concretarà en la proposta que en el seu moment emeta el tribunal qualificador, tal com es regula a l’article 9.2 de la mateixa norma.

Les característiques de les places actualment incloses en l’IEQ 4510 són les següents: Denominació: oficial de la policia local.

Naturalesa: personal funcionari. Grup: B (art. 76 TRLEBEP).

Escala: executiva del cos de la policia local. Subescala: serveis especials.

Classe: policia local.

Categoria: oficial.

Nombre places vacants: 4 places (4 en LRG 8823; BOP 31.05.2022).

Torn preferent de selecció: 1 torn de concurs de mobilitat; 2 torn de promoció interna ordinària; 1 torn de promoció interna interadministrativa amb mobilitat.

Procediment de selecció:

– Concurs de mèrits per a les places del torn de mobilitat.

– Concurs, oposició i curs selectiu per a les places de promoció interna ordinària i promoció interna interadministrativa amb mobilitat.

En compliment del Pla d’Igualtat entre hòmens i dones dels empleats al servei d’este ajuntament, es declara esta convocatòria infrarepresentada a favor del sexe femení per haver-hi un percentatge inferior de dones en el nombre total del personal adscrit a este tipus de places en este Ajuntament.

Conseqüentment amb això, en cas d’empat en la puntuació final dels aspirants, tindrà preferència la persona del sexe femení. La resta de criteris de desempat establerts en les bases generals seran supletoris d’este anteriorment indicat.

Les places d’oficial estan classificades en l’escala executiva d’administració especial, subescala de servicis especials, classe policia local, categoria d’oficial, grup de titulació B, d’acord amb la titulació exigida per al seu ingrés.

Estan dotades amb les retribucions bàsiques del grup B, i les complementàries que corresponguen de conformitat amb la legislació vigent i relació de llocs de treball vigent en cada moment en este ajuntament.

*Segona*. Condicions dels aspirants

Per a ser admesos a la realització de les proves selectives, els aspirants hauran de complir els requisits establerts en el Decret 179/2021, de 5 de novembre, del Consell, d’establiment de les bases i criteris generals per a la selecció, promoció i mobilitat en els cossos de policia local de la Comunitat Valenciana (DOGV 18.11.2021, i correcció d’errades DOGV 26.11.2021) en la data en què acabe el termini de presentació d’instàncies.

2.1. Torn de mobilitat.

Els requisits establerts en l’article 20.1 del Decret 179/2021, el qual determina el següent:

«Per a participar en els concursos de mobilitat s’hauran de reunir els requisits següents, referits al dia en què finalitze el termini d’admissió de sol·licituds:

a) Ser personal funcionari de carrera d’administració especial de la categoria que es convoca, integrat en la subescala de serveis especials, classe policia local i els seus auxiliars, de qualsevol dels municipis de la Comunitat Valenciana.

b) Haver prestat serveis efectius en llocs ocupats en propietat durant almenys dos anys, com a personal funcionari de carrera amb la categoria des de la qual es concursa.

c) Que no haja sigut suspesa en les seues funcions ni inhabilitada per resolució ferma per a l’exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s’entendran anul·lades totes les actuacions respecte de la persona aspirant.

d) Estar en possessió dels permisos de conducció de les classes B i A2, regulats en el Reglament general de conductors establit en el Reial decret 818/2009.

e) Haver estat en situació de servei actiu, almenys, durant el període d’un any immediatament anterior a la data de finalització del termini de presentació de les sol·licituds.».

2.2. Torn promoció interna interadministrativa:

Els requisits establerts en l’article 15 del Decret 179/2021, concretats en este cas en:

a) Ser personal funcionari de carrera, en la categoria immediatament inferior, integrat en la subescala de serveis especials, classe policia local, escala bàsica, categoria d’agent de la policia local en un cos de qualsevol altre dels municipis de la Comunitat Valenciana.

b) Haver prestat serveis, almenys dos anys, com a personal funcionari en la categoria immediatament inferior.

c) Que no se l’haja suspès ni inhabilitat per a l’exercici de funcions públiques.

d) Tindre els permisos de conducció de les classes B i A2, regulats en el Reglament general de conductors (actualment Reial decret 818/2009, de 8 de maig) .

e) Estar en possessió del títol de tècnic superior d'FP, títol equivalent, habilitant o superior per a l’accés a l’escala executiva, o estar en les condicions d’obtenir-lo en la data en què acabe el termini de presentació d’instàncies.

2.3.Torn promoció interna ordinària:

Els requisits establerts en l’article 15 del Decret 179/2021, concretats en este cas en:

a) Ser personal funcionari de carrera integrat en la subescala de serveis especials, classe policia local, escala bàsica, categoria d’agent de la policia local en l’Ajuntament de Tavernes de la Valldigna.

b) Haver prestat serveis, almenys dos anys, com a personal funcionari en la categoria immediatament inferior.

c) Que no se l’haja suspès ni inhabilitat per a l’exercici de funcions públiques.

d) Tindre els permisos de conducció de les classes B i A2, regulats en el Reglament general de conductors (actualment Reial decret 818/2009, de 8 de maig) .

e) Estar en possessió del títol de Tècnic Superior de FP, títol equivalent, habilitant o superior per a l’accés a l’escala executiva, o estar en les condicions d’obtenir-lo en la data en què acabe el termini de presentació d’instàncies.

En tot cas, l’equivalència de títols, habilitació, etc., haurà d’acreditar-se per l’aspirant mitjançant la presentació de la normativa o documents oficials emesos per l’autoritat competent.

*Tercera*. Procediment de selecció.

L’ajuntament resoldrà els procediments corresponents: primerament, el torn de mobilitat, seguidament el torn de promoció interna interadministrativa, i finalment, el torn de promoció interna ordinària. Les places no cobertes pels torns abans indicats o la possible ampliació de places s’acumularan, en cada moment, seguint les reserves i torns establertes reglamentàriament a l’annex I del Decret 179/2021 (DOGV 18.11.2021, i correcció d’errades DOGV 26.11.2021) .

No obstant això, tots els exercicis de la fase d’oposició de la promoció interadministrativa amb mobilitat com de la promoció interna ordinària es realitzaran de forma conjunta i amb idèntic plantejament i criteris d’avaluació.

A) Torn de mobilitat.

Les proves per a la selecció dels aspirants del torn de mobilitat s’ajustaran a les normes següents:

Abans de començar la valoració dels mèrits aportats, es practicaran als aspirants les següents proves:

Proves prèvies al concurs:

– Prova psicomèdica (obligatòria i eliminatòria) .

Tant l’exercici psicotècnic com el de reconeixement mèdic seran obligatoris i eliminatoris, amb la qualificació d’apte o no apte, i s’ajustarà a l’article 20.2 del Decret 179/2021 (DOGV 18.11.2021, i correcció d’errades DOGV 26.11.2021).

Abans de la prova de reconeixement mèdic, es realitzarà i avaluarà primer la prova psicotècnica.

1r) La prova psicotècnica es realitzarà sobre la base del que s’estableix en l’annex IV del Decret 179/2021 (correcció d’errades DOGV 26.11.2021) , i consistirà en un test que avaluarà l’àrea de personalitat corresponent a l’estabilitat emocional.

2n) La prova de reconeixement mèdic s’ajustarà al que es disposa en l’annex II, apartats B i C del Decret 179/2021.

– Entrevista (potestativa i no eliminatòria)

El tribunal, si ho considera convenient, podrà fer una entrevista als aspirants per a aclarir aspectes relatius a l’experiència i als mèrits aportats, tal com determina l’article 20.3 del Decret 179/2021 (DOGV 18.11.2021, i correcció d’errades DOGV 26.11.2021) .

Concurs de mèrits:

Una vegada realitzades les proves prèvies, el concurs es realitzarà de conformitat amb l’article 21 del Decret 179/2021 (DOGV 18.11.2021, i correcció d’errades DOGV 26.11.2021)

Aquesta prova o exercici s’ajustarà als barems establerts en l’annex VII del Decret 179/2021 (correcció d’errades DOGV 26.11.2021)

B) Torns de promoció interna ordinària i promoció interna interadministrativa amb mobilitat; oposició, concurs i curs selectiu.

Les proves selectives es realitzaran segons les fases, exercicis, proves i ordre establert en l’article 16 del Decret 179/2021, així com l’apartat B.1 de l’annex III de l’esmentada norma i altres annexes de referència (DOGV 18.11.2021, i correcció d’errades DOGV 26.11.2021) .

Segons disposa l’article 16 del Decret 179/2021, per a l’accés a les escales tècnica i superior constarà, necessàriament, de les fases següents: oposició, concurs i curs selectiu, i seran les següents:

A. Fase d’oposició:

Primera prova o exercici:

– Segons estableix l’article 16.1.A.a) del Decret 179/2021) Proves d’aptitud física. S’aportarà un certificat mèdic oficial el model del qual està previst en l’annex VIII en el qual es faça constar expressament la seua capacitat per a concórrer a les proves físiques exigides per a l’accés a la categoria d’oficial/a, d’acord amb els barems d’edat i sexe. La falta de presentació d’aquest certificat mèdic exclourà les persones aspirants del procés de selecció. Els exercicis físics es realitzaran sota l’exclusiva responsabilitat de les persones que hi prenguen part, que s’hi hauran de presentar amb la indumentària esportiva adequada. Aquest exercici serà de caràcter obligatori i eliminatori. La qualificació serà d’Apte/No apte.

Aquesta prova o exercici es realitzarà de conformitat a les proves d’aptitud física establertes a l’annex V del Decret 179/2021 (correcció d’errades publicada al DOGV 26.11.2021)

Segona prova o exercici:

– Segons estableix l’article 16.1.A.b)  del Decret 179/2021)  Prova d’aptitud psicotècnica, que constarà d’un test que avaluarà l’àrea de personalitat corresponent a l’estabilitat emocional. Aquest exercici serà de caràcter obligatori i eliminatori. La qualificació serà d’Apte/No apte.

Aquesta prova o exercici es realitzarà de conformitat amb el que s’estableix al respecte en l’annex IV del Decret 179/2021 (DOGV 26.11.2021)

Tercera prova o exercici:

– Segons estableix l’article 16.1.A.c) del Decret 179/2021), exercici escrit de preguntes amb respostes alternatives sobre els programes o temaris que s’establisquen per a aquesta categoria. La qualificació d’aquest exercici serà de 0 a 30 punts i caldrà obtindre un mínim de 15 punts per a superar-lo. Aquest exercici serà de caràcter obligatori i eliminatori.

Aquesta prova o exercici es realitzarà de conformitat amb el que s’estableix al respecte en l’apartat B.1 de l’annex III del Decret 179/2021 (DOGV 28.11.2021)

Quarta prova o exercici:

– Segons estableix l’article 16.1.A.d) del Decret 179/2021), exercici pràctic sobre els programes o temaris que s’establisquen per a aquesta categoria. La qualificació d’aquest exercici serà de 0 a 30 punts i caldrà obtindre un mínim de 15 punts per a superar-lo. Aquest exercici serà de caràcter obligatori i eliminatori.

Aquesta prova o exercici es realitzarà de conformitat amb el que s’estableix al respecte en l’apartat B.1.5 de l’annex III del Decret 179/2021 (DOGV 28.11.2021)  determina el següent:

«B.1.5. Exercici pràctic: consistirà en la realització una prova pràctica, sobre el temari recollit en aquest annex, amb una duració d’1 hora i 30 minuts, que versarà sobre planificació, redacció, desenvolupament i exposició escrita d’un supòsit policial sobre les activitats, les funcions i els serveis propis del lloc de treball al qual s’opta. Es valorarà la claredat i l’exposició de totes les actuacions i mesures que s’hagen d’adoptar en relació amb el supòsit plantejat, així com l’efectivitat de la resolució adoptada en el cas, les consideracions que evidencien capacitat resolutiva.».

Cinquena prova o exercici:

(Segons estableix l’article 16.1.A.a) del Decret 179/2021) Exercici sobre el coneixement del valencià en els municipis de predomini lingüístic valencià, que serà obligatori, però no eliminatori. La puntuació màxima per a aquest exercici serà de 4 punts.

Aquest exercici es realitzarà de conformitat amb el que s’estableix al respecte en l’apartat B.1.6 de l’annex III del Decret 179/2021 (DOGV 28.11.2021) determina el següent:

«B.1.6. Exercici de valencià: consistirà a traduir, del valencià al castellà, i viceversa, un text proposat pel tribunal, en un temps màxim de 30 minuts. Puntuarà el 50 % dels punts per a cada traducció.».

B. Fase de concurs

(Segons estableix l’article 16.1.B del Decret 179/2021) La valoració dels mèrits aportats es durà a terme d’acord

amb els barems establits en l’annex VII. La puntuació màxima en aquesta fase de concurs serà de 40 punts. La persona aspirant aportarà l’autobaremació dels seus mèrits. La valoració del concurs oposició serà la suma de les fases de concurs i oposició.

C.Fase de curs selectiu

(Segons estableix l’article 16.1.C del Decret 179/2021) Una vegada superat el concurs oposició, s’haurà de realitzar un curs de caràcter selectiu de 350 hores de duració.

Quarta. Temari.

El temari d’accés a les places d’oficial de policia local per promoció interna, són els 20 temes que es determina a l’apartat B.2 de l’annex III del Decret 179/2021 (DOGV 18.11.2021, i correcció d’errades DOGV 26.11.2021) .

*Segon*

Remetre i publicar l’anunci íntegre d’estes bases en el Butlletí Oficial de la Província i en el *Diari Oficial de la Generalitat Valenciana*.

*Tercer*

Publicar el text íntegre de les bases i el text de les referències als articles i annexos del Decret 179/2021 en el tauler d’edictes municipal i pàgina web www.tavernes.es per a millor referència dels possibles aspirants interessats.

Signada electrònicament a Tavernes de la Valldigna en la data expressada pel regidor i pel secretari general de l’Ajuntament, les dades identificatives dels quals queden incorporades a esta resolució.»

La qual cosa es fa pública per al coneixement general.

  

Tavernes de la Valldigna, 6 de novembre de 2024

César Herrero Pombo

Secretari general